340 N Eastern Ave, Indianapolis, IN 46201 (MLS #21663403) :: AR/haus Group Realty
MLS #: 21663403
340 N Eastern Ave Indianapolis, IN 46201 Kry die voorkoms: Grimering wat natuurlik en elegant lyk | SARIE
FOTO: Lancôme	Verwante Artikels
Kry die voorkoms: Grimering wat natuurlik en elegant lyk	deur SARIE.com-span
Die Franse skoonheidshuis Lancôme vier vanjaar hul 80ste bestaansjaar. Ter viering van die geleentheid het Lancôme ons skoonheidsredakteur, Charis van den Heever, bederf met ’n persoonlike grimeerklas deur German Moyano, internasionale grimeerkunstenaar vir Lancôme. Hiér deel ons German se stappe waarmee jy ’n natuurlike, elegante grimeervoorkoms kan skep.
Lees meer oor Lancôme 80ste bestaansjaar
Lancôme se natuurlike en elegante grimeervoorkoms deur hul internasionale grimeerkunstenaar German Moyano. FOTO: Lancôme
Skep só natuurlike vel
Wend ’n spuitjie van jou gunsteling-serum of -olie in die middel van jou gesig aan en sprei dit liggies na jou voorkop, wange en ken.
Wend jou onderlaag aan deur dit met jou vingerpunte liggies op jou vel te tik en dan met ’n onderlaagborsel of gesigsponsie in te skakeer.
Wend blosser aan vir rosige wange. Trek ’n denkbeeldige lyn vanaf die buitehoek van jou oog afwaarts en dan ’n denkbeeldige lyn horisontaal vanaf die punt van jou neus na buite. Begin dan jou blosser aanwend daar waar die twee lyne bymekaar kom en skakeer dit na jou tempels, is German se top-wenk.
Probeer: Lancôme Visionnaire Cx Advanced Skin Corrector (R805), Lancôme Teint Miracle Bare Skin Foundation Natural Light Creator SPF 15 (R535), Lancôme Blush Subtil (R510) en Lancôme Advanced Génifique Youth Activating Concentrate (R780 vir 30 ml).
Wenk: Vir ’n douerige (dewy) vel: Neem ’n paar druppels Lancôme Advanced Génifique Youth Activating Concentrate (of verligter) en tik dit liggies net bo jou wangbene aan. Dit sal lig weerkaats en jou vel laat straal.
Hartseer nuus vir ‘Villa Rosa’-aanhangers…
Skep só natuurlike oë
Wend ’n oogroom met deeltjies wat lig weerkaats onder jou oë en op jou ooglede aan.
Maak klein kolletjies teenaan jou boonste wimperlyn met ’n oogpotlood sodat dit ’n stippellyn vorm. Skakeer die kolletjies met ’n fyn oogskadu-borsel om ’n rokerige lyntjie te vorm.
Rond jou oë af met ’n paar lae maskara. Om jou oë ekstra woema te gee wag tot die maskara droog word en wend dan nóg ’n paar lae aan die middel van jou wimpers, sê German.
Probeer: Lancôme Génifique Yeux Light-Pearl Eye-Illuminating Youth Activator (R820), Lancôme Le Crayon Khôl EyeLiner (R330) en Lancôme Hypnôse Doll Eyes Mascara (R390)
Fanie kies: Sexy flieks – lees meer!
Skep só natuurlike lippe
Wend jou gunsteling-lipstiffie aan deur dit liggies met jou vingerpunte op jou lippe te tik. Dit sorg vir ’n byna deursigtige voorkoms, asof jou lippe net “gevlek” is met kleur.
As jy jou lippe voller wil laat lyk of net ’n ekstra tikkie glans wil gee, wend ’n lipglans in ’n nude skakering met jou vingerpunte aan.
Probeer: Lancôme Rouge In Love High Potency Lipcolor in Corail In Love (R325) en Lancôme Gloss In Love Lipgloss in Pink Posh (R315)
Wenk: Jy kan selfs ombré lippe probeer! Wend ’n lipstiffie in ’n pienk skakering aan. Wend dan net in die middel van jou lippe ’n rooi skakering met jou vingers bo-oor die pienk aan. Dit sorg vir voller lippe en ’n jeugdige voorkoms, sê German.
Skoonheidsinspirasie: Maart in skakerings van blou! Laai jou inspirasie-bord hiér af
Alles wat jy oor vals wimpers moet weet
VIDEO: Smeulende, rokerige oë
Blinkers is terug – nie net op jou oë nie, maar ook in jou hare! Bekendes soos Kendall Jenner, Rita Ora en Miley Cyrus het al by feeste en partytjies gepronk met blinkers in hul haarpaadjies. Maar toe die Teen …